માણસ ગમે તેટલો સમજુ હોય તો પણ એ માણસની પસંદગીમાં ક્યારેક થાપ ખાઈ જાય છે. ક્યારેક આપણે છેતરાઈ પણ જઈએ છીએ. કોઈ માણસ જુદા સ્વરૂપે સામે આવે છે અને પછી એનું પોત પ્રકાશે છે. અમુક લોકો નાટકબાજ હોય છે. લાગણીનું નાટક, ઇમોશન્સના ડ્રામા, ખેલદિલીના ખેલ અને સહાનુભૂતિના સંગ્રામ ખેલવામાં અમુક લોકો માહેર હોય છે. નાટકનાં એ પાત્રો રંગ બદલે અને એના સાચા રૂપમાં આવે ત્યારે આપણને આઘાત લાગે છે. આપણને થાય કે આપણે જેને હીરો સમજતા હતા એ તો વિલન છે. જેને નાયક સમજતા હતા એ તો નાલાયક છે.